《题林洞虚碧萝猿洞处》
明代·陈登

九峰溪上郁嵯峨，洞口阴阴长薜萝。闻道仙成猿亦去，石床丹灶碧苔多。

作者简介：（1362—1428）明福建长乐人，字思孝。洪武中以儒士授罗田县丞。善文辞，工篆籀。永乐初诏能书者储翰林，登与华亭沈度、吴县滕用亨同入选。历十年始授中书舍人。登每见残碑断碣，必穷搜摩拓，审度而辨定之。有《石田吟稿》。